Tervetuloa ohjelman pariin.
Tommy ja Karen ovat kuvanneet tämän kymmenosaisen sarjan -
kauniilla saarella Ruotsissa.
Tänään Tommy opettaa kirjastaan "Elämä tekee sen, mitä elämä tekee".
Aiheena on huikea seikkailu, jolle elämä meidät vie mennessään.
Karen esittelee helmiä uudesta kirjastaan.
Tänään hän kertoo, miten tunnistaa narsismi ja mustasukkaisuus.
Jokaisen osan lopussa Tommyllä on sana sinulle.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Hei! Olen pastori Tommy, Tommy Lilja Ministriesin perustaja ja johtaja.
Olen iloinen saadessani luoda ohjelmasarjan, -
jossa vaimoni Karen ja minä opetamme aiheista, -
joiden uskomme auttavan sinua jokapäiväisessä elämässä.
Tahdomme sinun tietävän, että missä oletkin ja mitä teetkin, -
olet meille aarre. Rakastamme sinua.
Olemme sitoutuneet auttamaan Kristus-ruumista -
kasvamaan Jeesuksessa.
Tänään puhun huikeasta seikkailusta, -
jossa elämä vie meitä sinne, minne elämä menee.
Myöhemmin ohjelmassa tapaatte vaimoni.
Hänellä on sinulle hyvin erityistä asiaa.
Ohjelman lopussa kerron salaisuuksia näkymättömästä ulottuvuudesta.
Ryhdytäänpä töihin.
Tänään puhun hurjasta kyydistä, -
jossa elämä vie meidät sinne, minne elämä menee.
Jos minun pitäisi verrata elämää johonkin, -
vertaisin sitä huippumoderniin metropolin kaupunginosaan -
täynnä pilvenpiirtäjiä, liikkeitä, parkkipaikkoja, kouluja ja yrityksiä.
Miksi? Koska elämä on hyvin monimutkaista.
Elämässä on monia eri kerroksia.
Monia asioita tapahtuu samanaikaisesti.
Monia tapahtumia, joilla kaikilla on oma tarinansa -
mutta jotka yhdessä muodostavat kokonaisuuden.
Voi olla, että yhdellä elämänalueella elät hetkessä, -
kun taas jollain toisella elämänalueella elät kuplassa.
Joistain asioista, joita teet, olet täysin tietoinen, -
kun taas toiset osat elämästä kiitävät nopeasti ohi -
pysähtymättä juuri milloinkaan.
Käykö tämä kuvaus järkeen?
Esitän kysymyksen.
Onko sinulle käynyt koskaan niin, -
että havahdut kahden, viiden tai 20 vuoden perästä -
ja mietit, mitä tapahtui?
Miten päädyin tänne?
Se voi tapahtua, koska joissakin elämän kerroksissa -
olemme tietoisia, hereillä ja läsnä, -
kun taas toisissa elämän kerroksissa -
olemme tylsistyneitä ja laskemme minuutteja.
Sitten taas toisissa kerroksissa seuraat vain elämän rytmiä -
ja aika menee kuin siivillä.
Niin kävi minulle kerran Nepalissa.
Haluankin kertoa siitä, sillä se auttaa teitä.
Vuosi 2015 oli Nepalin historian vaikeimpia vuosia.
Nepalissa oli voimakas maanjäristys.
Tuhot tietyissä osissa maata olivat hirvittävät.
Humanitaarisen avun tarve oli valtava.
Sillä hetkellä maanjäristyksen episentrumissa -
tuhansien metrien korkeudessa -
minun elämäni juna pysähtyi hetkeksi ja havahdutti minut hereille matkalta, -
jota oli jatkunut yli kymmenen vuotta.
Helikopterimme oli juuri laskeutunut. Minun oli määrä puhua kokouksessa.
Näin tuhannet paikalle saapuneet nepalilaiset.
Helikopterin vieressä oli useita kuormalavallisia riisiä, -
huopia ja muuta tavaraa, -
jotka Nepalin-tiimini oli sinne kuljettanut kovalla vaivalla.
Yhtäkkiä aika pysähtyi.
Lentäjä oli laskeutunut helikopterista.
Ruotsalainen kuvausryhmäni oli pystyttämässä kameroita.
Nepalin-työmme johtaja odotti minua helikopterin vieressä.
Siinä hetkessä elämäni oli kuitenkin pysähdyksissä.
Yksi kerros elämässäni -
ja yksi raide, jota olin seurannut vuosien ajan, -
pysähtyi silloin muutamaksi minuutiksi.
Muistan, että olin hetken omissa ajatuksissani.
Olin melkein yllättynyt ja hämilläni. Ihmettelin, miten kaikki oli tapahtunut.
Miten olin päätynyt mopojen rassaamisesta pikkukaupungissa -
valvomaan valtavaa projektia Nepalissa?
Kun ottaa käsijarrun pois päältä ja sanoo elämälle: -
"Vie minut sinne, minne minun kuuluu mennä", -
saatat löytää itsesi voimakkaasta virrasta, -
jossa kaikki etenee hyvin nopeasti -
ja jossa tapahtumien tahti on tiivis, -
niin että pitää koko ajan asettaa uusia tavoitteita.
Ja kun elämä viimein pysähtyy pieneksi hetkeksi, -
on saattanut mennä useita vuosia.
Tunnetko olevasi jumissa?
Silloin on aika ottaa käsijarru pois päältä -
ja antaa elämän viedä sinut sinne, minne todellinen elämäsi on menossa.
Mietin usein, missä olisin nyt, -
jos Jeesus ei olisi tullut elämääni.
Minä tiedän, että persoona, joksi minä synnyin, -
ei olisi ikinä muuttunut ilman Jeesuksen apua.
En varmastikaan olisi yhtä tyytyväinen ja tyydyttynyt -
kuin silloin sen silmät avaavan kokemuksen aikana Nepalissa -
jakamassa maanjäristyksestä selviytyneille riisiä, huopia -
ja pelastavaa evankeliumia Jeesuksesta.
Opetuksen jälkimmäinen osa hetken kuluttua.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Tommy jatkaa opetusta kirjastaan "Elämä tekee sitä, mitä elämä tekee."
Hei taas. Puhuimme dramaattisesta muutoksesta elämässäni.
Vartuin Ruotsissa pikkukaupungissa, jossa ei ollut juuri mitään tekemistä.
Päädyin valvomaan jättiprojekteja Nepalin vuorilla.
Pietarillekin kävi vähän samoin -
kolme vuotta sen jälkeen, kun hän oli lähtenyt seuraamaan Jeesusta.
Kun Pietari antoi elämänsä Jeesukselle, -
tapahtumat alkoivat rullata.
Pietari ystävineen sai kokea huikeita asioita.
He saivat nähdä ihmeitä ja elämänmuutoksia.
He olivat täynnä toiveikkuutta tulevaisuutensa suhteen, -
nyt kun heidän ystävästään ja opettajastaan Jeesuksesta -
tulisi pian Israelin kuningas.
Mutta kolmen vuoden kuluttua kaikki muuttui. Loppu oli lähellä.
Kukaan ei ollut ymmärtänyt tulevien tapahtumien merkitystä, -
ei edes Pietari, vaikka Jeesus oli puhunut siitä.
Jeesus kokosi 12 opetuslasta vielä kerran.
Se oli hetki, jona Jeesus pysäytti elämän junan.
Hän sanoi: "Teistä yksi kavaltaa minut."
Ja aika pysähtyi.
Pietari hoksasi, että hänen kolme vuotta sitten aloittamansa matka -
saattoi päättyä siihen. Pietarin tunteet Jeesusta kohtaan nousivat pintaan.
Jeesus oli hänen opettajansa, ystävänsä ja tulevaisuudentoivonsa.
Pietari oli saanut elämän, jollaista hän ei olisi osannut kuvitellakaan.
Jeesus oli antanut elämäntarkoituksen ja uuden identiteetin.
Jeesus oli tunnistanut Pietarin potentiaalin.
Pietari julisti: "Minä en ikinä jätä Sinua."
"Niinkö, Pietari?" Jeesus kysyi.
"Vaikka muut hylkäisivät, minä jään rinnallesi", Pietari huudahti.
Jeesus vastasi: "Ennen kuin kukko aamulla kiekuu, -
kiellät minut kolmesti."
"Ei ikinä!" Pietari sanoi jo puoliksi huutaen. "Niin ei takuulla käy."
"Kyllä vain", Jeesus vastasi. "Mutta kun pääset epäonnistumisesi yli, -
tämä kokemus auttaa sinua -
vahvistamaan ja rohkaisemaan veljiäsi ja sisariasi, -
kun he kohtaavat saman koettelemuksen."
Tämä on tunteellisimpia hetkiä Jeesuksen ja Pietarin välillä.
Siinä on hyvin paljon elämää.
Todellinen elämä on erittäin intensiivistä. Oletko ajatellut sitä?
Tässä keskustelevat Jeesus ja opetuslasten johtaja, -
Hänen tuleva toiminnanjohtajansa ja apostolinsa.
Kaikki huipentui seuraavana päivänä, -
jolloin se, joka antoi Pietarille elämän, kuoli -
ja kaikki toivo oli mennyttä.
Se ei käynyt järkeen.
Pietari varmasti ihmetteli, miten Jeesus voi tyynnyttää myrskyn, -
herättää kuolleet ja tehdä ihmeen toisensa perään -
mutta ei taistellut vastaan, kun Hänet pidätettiin.
Jos Jeesus olisi voinut kutsua enkelit, miksei Hän kutsunut?
Sitten Pietari kielsi jyrkästi ja julkisesti tuntevansa Jeesusta.
Sillä hetkellä Pietari tiesi pettäneensä Jeesuksen.
Oletko ikinä tuottanut kenellekään pettymystä?
Me kaikki olemme. Se tekee kipeää.
Tekee kipeää tuottaa pettymys rakkaalle ja tärkeälle ihmiselle, -
sellaiselle joka laittaa itsensä likoon meidän takiamme.
Tekee kipeää tuottaa pettymys silloin, kun meitä eniten tarvitaan.
Se tekee kipeää petetylle ja itselle.
Joskus teemme jotain, mitä olemme luvanneet olla tekemättä.
Pietari teki sen, mitä oli luvannut olla tekemättä.
Ensin kerran, sitten uudelleen ja vielä kolmannen kerran. Kuvittele.
Kovaan ääneen ja selvästi: "Minä en tunne sitä miestä."
Ja kovaan ääneen ja selvästi lauloi myös kukko.
Se oli ainoa kerta, kun Pietari toivoi, että Jeesus olisi ollut väärässä.
Vain joitain tunteja sitten Pietari oli jotain, tuleva johtaja ja opetuslapsi, -
mutta nyt hän ei ollut mitään. Unelman oli murskana.
Näetkö itsesi tässä kertomuksessa?
Ehkä näet. Elämässä on paljon yhtymäkohtia siihen, -
mitä toiset läpikäyvät.
Raamattu ei kaihda näyttää sitä, millaisia ihmiset todellisuudessa ovat.
Elämä tekee sitä, mitä elämä tekee. Sellaista elämä on.
Mutta Jumala on läsnä todellisessa elämässä, -
ja Hän tietää, millaista elämä on, sillä Hän on luonut elämän.
Epäonnistuminen kuuluu elämään, -
mutta niin kuuluu onneksi myös nouseminen uudelleen, -
ennalleen asettaminen ja paraneminen, -
ja sitä ovea Jumala ei sulje milloinkaan.
ANNA JEESUKSEN RAKKAUTTA MAAILMALLE -
TOMMYN LILJA MINISTRIESIN KANSSA.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
EN IKINÄ PYSÄHDY
PUHUMME JEESUKSESTA
JEESUKSESTA
JEESUKSESTA, PUHUMME JEESUKSESTA
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Seuraavaksi "Hetki Karenin kanssa". Vuosien kokemus terapeuttina -
on opettanut Karenille, miten tärkeää on sisäinen eheytyminen.
Mutta kuka Karen on?
Hän on syntynyt 1970-luvun alussa. Hän toimi aluksi kampaamoyrittäjänä.
Sitten hän opiskeli terapeutiksi.
Elämässä on ollut ylä- ja alamäkiä. Hänen on täytynyt taistella eteenpäin.
Karen oli leskenä pitkään. Hän luuli jo jäävänsä yksin.
Sitten Jumala tutustutti hänet Tommyyn, joka myös oli leski.
Nykyään he ovat naimisissa. Heillä on neljä aikuista lasta.
He elävät Etelä-Ruotsin rannikolla.
Heidän elämänsä päätavoite on viedä Jeesuksen rakkautta maailmalle.
Hei! Olen Karen.
Haluaisin jakaa asioita, joita olen oppinut ammattiterapeuttina.
Tänään aion puhua teille -
narsismin ja mustasukkaisuuden vaaroista ihmissuhteissa.
Nykyään tiedetään, että kaikki tarvitsevat hyväksyntää.
Se on yksi perustarpeista.
Narsistin ongelmana on se, -
että hänellä on loputon hyväksynnän hakemisen tarve.
Narsisti voi saada toisen tuntemaan olonsa valituksi ja erityiseksi.
Jos ihminen ei osaa arvostaa itseään tai jos hän ei ole tullut nähdyksi -
ja hyväksytyksi aiemmin, hän voi mennä helposti ansaan.
Narsisti on usein kova valehtelemaan, -
ja hän osaa taitavasti vaikuttaa luotettavalta ja vakuuttavalta.
Kun narsistia kyseenalaistaa, hän keksii lisää valheita.
Hän rikkoo sopimuksia ja sitoumuksia hetkeäkään epäröimättä.
Olemassa on elämänalueita, joilla narsisti ei ota mitään vastuuta.
Sen sijaan hän syyttää muita.
Hän on erittäin taitava projisoimaan -
ja vääristelemään toisten sanoja ja tekoja.
Monet narsistit puhuvat korkeasta moraalista, -
mutta samaan aikaan he itse valehtelevat, huijaavat -
ja manipuloivat muita.
Narsistin tunnistaa empatian, häpeän ja syyllisyydentunteen puutteesta, -
sillä narsisti ei välitä toisten tarpeista.
Toinen vaara ihmissuhteessa on mustasukkaisuus.
Mustasukkaisuus on tunne, jota ihmiset eivät tavallisesti myönnä, -
sillä se on niin häpeällistä.
Kun mustasukkaisuudesta tulee kontrolloimatonta, -
tuskallista ja toistuvaa, se perustuu usein huonoon itsetuntoon.
Mustasukkainen reaktio on merkki siitä, -
että ihmisellä on vielä parantumattomia haavoja.
Jotta siitä pääsee irti, täytyy tarkastella omaa menneisyyttä -
ja selvittää, miten alkuperäinen haava syntyi.
Se tieto on ratkaisevan tärkeä. Neuvon hakemaan apua, -
jos asia alkaa aiheuttaa ongelmia sinulle tai ihmissuhteissasi, -
sillä jos mustasukkaisuus kasvaa, se voi vahingoittaa rakastamaasi ihmistä.
Saatat työntää pois rakastamasi ihmisen -
vahingollisella mustasukkaisella käytöksellä.
Jos päädyt usein tuhoisiin ihmissuhteisiin ja tilanteisiin, -
kyse voi olla toistopakosta.
Alitajuntasi haluaa parantaa sisäisen haavan -
etsimällä samanlaisia ihmisiä kuin lapsuudenperheessä oli.
Toistat vanhoja tapahtumia kirjoittaakseen toisenlaisen lopun.
Toistuvilla kaavoilla on monesti jokin merkitys, -
ja ne on erittäin tärkeää tunnistaa.
Toistuvat kaavat ovat keino käsitellä menneisyyttä nykyhetkessä, -
jotta löytää vanhat, joskus kätketyt haavat.
Ilman toistuvia kaavoja emme ehkä näkisi haavoja -
eivätkä ne voisi parantua.
Haavoihin voi olla vaikea saada yhteyttä, -
sillä ne on haudattu monien kerrosten alle.
Mutta kun oivaltaa yhteyden menneisyyden ja nykyisyyden välillä, -
silloin matka pois toistuvasta kaavasta on jo alkanut.
Sitten ei ole enää mitään tarvetta toistaa menneisyyttä.
Jos tunnistaa suhteissaan narsismia ja mustasukkaisuutta, -
silloin on jo lähtenyt kohti sen käsittelyä ja siitä irtaantumista, -
jotta voi mennä eteenpäin terveellisemmältä pohjalta.
Mielenterveys ja ihmissuhteet ovat kiinni siitä.
Olet sen arvoinen, ja matkasi alkaa nyt.
Hei taas. Vaihdan nyt aihetta ja puhun näkymättömästä ulottuvuudesta -
ja sanojen voimasta.
Sananlaskuissa sanotaan, -
että kielellä on vallassaan kuolema ja elämä.
Toinen Sananlasku: "Joka suistaa suunsa, se säilyttää henkensä".
Kaikki, mitä sanot, teet ja ajattelet, kuluttaa energiaa, -
sekä luonnollista että hengellistä energiaa.
Luonnollinen energia on helppo selittää.
Hengellisen energian selittäminen on vaikeampaa, -
sillä se on näkymätöntä.
Kun yrität voittaa väittelyn tai neuvotella hyvän sopimuksen -
tai jos olet ansassa ja etsit ulospääsyä selkä seinää vasten, -
oletko koskaan miettinyt, mitä hengellistä energiaa käytät?
Käytätkö valhetta vai totuutta?
Jos käytät valhetta, silloin käytät voimaa, hengellistä voimaa, -
sillä valheessa on energiaa.
Valhe antaa energiaa voittaa väittely, -
saada hyvä sopimus tai päästä pois pahasta paikasta.
Mutta se on laitonta voimaa, voimaa, jota Jeesus ei ikinä käyttäisi.
Jeesuksen voima tuli totuudesta, -
kun taas paholaisen voima tulee valheesta.
Jos huomaa olevansa tilanteessa, jossa pitää tehdä valinta, -
mitä voimaa päätät käyttää?
Jokaisella kertomallasi valheella annat näkymättömille voimille -
lisää vaikutusvaltaa elämässäsi. Onko hämmentävää? Minäpä selitän.
Kun sanot jotakin, -
sanoillasi on voima luoda ja vaikuttaa.
Kun puhut, päästät irti voimaa.
Jos valehtelet, siihen on jokin syy.
Valheella pyrit saamaan jotakin aikaan.
Mutta ilman voimaa ei saa aikaan mitään.
Tahdon sinun ymmärtävän, että kun huudat, -
uhkailet, manipuloit ja valehtelet, -
sanat lähtevät huuliltasi mukanaan tietty määrä voimaa.
Kun ne osuvat kohteeseensa, -
ne toteuttavat jotain -
sisältämänsä voiman avulla.
Ymmärrätkö? Sanasi ovat kuin säiliöitä.
Ne kantavat mukanaan jotain. Ne kantavat energiaa, joilla ne täytit.
Jeesuksen sanat olivat täynnä energiaa, -
absoluuttisen totuuden energiaa.
Sama energia on tänään tarjolla sinullekin.
Valheet ovat voimallisia, ja niillä voidaan saada aikaan monenlaista.
Totuuteen verrattuna valheet jättävät pulaan, -
sillä valheilla ei ole perustusta, joka olisi vankka.
Se, mitä olet rakentanut valheilla, murtuu ennen pitkää, -
kun taas totuus kestää ikuisesti.
Kun esimerkiksi nouset bussiin, -
nouset bussiin, jotta bussi voi viedä sinut jonnekin.
Sama totuuden tai valheen kanssa.
Niiden voima ei ole neutraalia.
Jos käytät kumpaa tahansa niistä, laitat liikkeelle voimia, -
jotka vievät sinut jonnekin, halusitpa sitä tai et.
Totuus ja valheet ovat voimia, -
joita meillä on mahdollisuus käyttää joka päivä.
Ne vapauttavat voimaa, jotka saavat aikaan jotain ympärillämme.
Ne luovat, tuhoavat, rakentavat, purkavat ja vaikuttavat.
Niillä on myös side eri valtakuntiin, -
Jumalan valtakuntaan, jossa kaikki on totuutta, -
ja saatanan valtakuntaan, jossa kaikki on valhetta.
Sinä ja minä olemme paikassa niiden välissä.
Meidän käytössämme on sekä totuus että valheet.
Kummatkin vaihtoehdot ovat aina lähellä.
Se, minkä valitset, vie sinut aina jonnekin, halusitpa sitä tai et.
Kun kerran olet perillä, voi olla myöhäistä muuttaa mieltä.
Siksi eri vaihtoehtoja on punnittava tässä ja nyt -
ja on päätettävä, kummanko valitset, totuuden vai valheen.
Haluatko tietää näkymättömästä ulottuvuudesta lisää?
Kirjassaan "Näkymätön ulottuvuus" Tommy selittää -
yli 25 vuoden kokemuksellaan, miten hengellinen maailma toimii -
ja miten näkymättömät voimat tulevat maailmaamme -
ja vaikuttavat elämäämme, ajatuksiimme ja tekoihimme.
Tommy kertoo ensikosketuksestaan näkymättömään ulottuvuuteen -
ja oivalluksesta, että ne näkevät meidät, mutta me emme näe niitä.
Hän näyttää myös, miten voit vapauttaa itsesi ja läheisesi -
ja elää voittoisasti.
Tommy tarjoaa kirjaa 15 euron erikoishintaan.
Tilaa verkkosivuilta www.tommylilja.org.
Suomennos: Marianne Tenetz